Reihsmarka
Reihsmarka (vācu: Reichsmark, RM) bija Veimāras Republikas un Trešā Reiha naudas vienība no 1924. līdz 1945. gadam un Sabiedroto lielvalstu okupētās pēckara Vācijas naudas vienība līdz Vācu markas ieviešanai 1948. gadā. Viena reihsmarka bija sadalīta 100 feniņos (vācu: Reichspfennig). Latvijas vācu okupācijas laikā tās teritorijā reihsmarkas bija oficiālā naudas vienība no 1941. līdz 1945. gadam.